-Для таго, каб добра падрыхтавацца, неабходна пачынаць падрыхтоўку загадзя. Многія мае знаёмыя не змаглі паехаць па праграме, таму што позна сталі збіраць дакументы і не паспелі іх аформіць. Яшчэ, на мой погляд, трэба больш кантактаваць з тымі людзьмі, хто ўжо ездзіў па падобнай праграме. Яны могуць даць каштоўныя парады па афармленні дакументаў і па знаходжанні ў іншай краіне. Мне, на жаль, не пашанцавала: мая праграма была адкрыта першы год і мне не з кім было параіцца. Затое ў наступным годзе ўжо я дапамагала іншым студэнтам, і некаторыя з іх паспяхова адправіліся на стажыроўку ў Італію. Так што мая парада – не саромецца задаваць шмат пытанняў, гэта можа надзвычай дапамагчы.